# הרשות הלאומית

# לחדשנות טכנולוגית

## **מכרז פומבי עם בחינה דו-שלבית**

## **והליך תחרותי נוסף מס' 07/2018**

## **להספקת שירותי הפקה**

## **של כנס החדשנות לשנת 2018-19**

### הגדרות

#### להלן הגדרות המושגים בהם ייעשה שימוש במסמכי המכרז:

* 1. **"אגף התפעול והרכש"** – אגף התפעול והרכש של הרשות, אשר ממוקם ברחוב הירדן 4 בקרית שדה התעופה, קומה 4 ברשות החדשנות; שעות פעילות: 10:00 – 15:00.
	2. **"אתר האינטרנט"** – אתר האינטרנט של רשות החדשנות, שכתובתו <https://innovationisrael.org.il/>;
	3. **"בעל ההצעה הזוכה"** או "**הזוכה**" – הספק שהצעתו תיבחר להספקת השירותים/הטובין/העבודות מושא מכרז זה;
	4. **"דואר אלקטרוני של אגף התפעול והרכש" –** michrazim@innovationisrael.org.il;
	5. **"ההסכם" או "הסכם ההתקשרות"** – הסכם ההתקשרות שייחתם בין בעל ההצעה הזוכה לבין הרשות, על כל נספחיו, בנוסח המצורף כ**נספח ד'** למסמכי המכרז;
	6. **"הוועדה המקצועית**" – ועדה מקצועית שתמונה מטעם ועדת המכרזים, לצורך בדיקת האיכות של ההצעות למכרז;
	7. **"המכרז"** – מכרז זה, על כל נספחיו, דרישותיו, תנאיו וחלקיו, לרבות שאלות ההבהרה ותשובות הרשות לשאלות כאמור;
	8. **"הצעה"** –מענה המציע למכרז זה, בתוספת כל הבהרה שנתן לבקשת ועדת המכרזים ו/או הוועדה המקצועית ו/או מי מטעמן, ואשר ועדת המכרזים החליטה לקבלה.
	9. **"הרשות" או "רשות החדשנות"** – הרשות הלאומית לחדשנות טכנולוגית;
	10. **"השירותים" או "שירותי ההפקה"** – שירותי הפקת כנסים, שיסופקו בהתאם למכרז זה, על נספחיו (לרבות ההסכם המצורף למכרז, על נספחיו);
	11. **"ועדת המכרזים" –** ועדת המכרזים של הרשות;
	12. **"חוק עסקאות גופים ציבוריים" –** חוק עסקאות גופים ציבוריים, תשל"ו-1976;
	13. **"חוק חובת המכרזים"** – חוק חובת המכרזים, תשנ"ב-1992;
	14. **"טופס ההצעה" –** **נספח ב'** למסמכי המכרז, על נספחיו;
	15. **"מפרט השירותים"** ו/או "**המפרט**" – **נספח 2** להסכם;
	16. **"מציע"** – מגיש הצעה למכרז זה;
	17. **"תקופת ההתקשרות"** – משך ההתקשרות כאמור בסעיף ‎5 להלן, לרבות כל תקופות ההארכה שיאושרו לפי סעיף זה ו/או בהתאם לתקנות.
	18. **"תקנות חובת המכרזים"** – תקנות חובת המכרזים, תשנ"ג-1993.

### מבוא

#### הזמנה להציע הצעות

הרשות מזמינה בזאת גופים העומדים בדרישות שיפורטו להלן, להגיש הצעה להספקת שירותי הפקה לכנס החדשנות השנתי, כמפורט במכרז זה, לרבות בהסכם המצורף למכרז, על נספחיהם.

#### רקע

* 1. רשות החדשנות היא תאגיד סטטוטורי, שהוקם מכוח החוק לעידוד מחקר ופיתוח בתעשייה (תיקון מס' 7) (הקמת הרשות הלאומית לחדשנות טכנולוגית), התשע"ה - 2015 (להלן: "**חוק החדשנות**"), וסמכויותיה מוגדרות בחוק החדשנות.
	2. רשות החדשנות, אשר החליפה את פעילות לשכת המדען הראשי במשרד הכלכלה והתעשייה והעמותה הממשלתית מתימו"פ (מרכז התעשייה הישראלית למחקר ופיתוח (ע"ר), מופקדת על תחום המחקר והפיתוח בישראל על כל ענפיו, מסייעת ומעודדת, במישרין או בעקיפין, חדשנות טכנולוגית בתעשייה בישראל באמצעות מגוון מסלולים, כלים ופעולות המבוצעות על ידיה, פועלת למיצוי הפוטנציאל המדעי ועידוד שת"פ במו"פ, הן ברמה הלאומית והן ברמה הבין-לאומית, וזאת במטרה להביא להגדלת התועלת הכלכלית למשק והעצמת התעשייה המקומית.
	3. בין מטרותיה של הרשות –
		1. אחריות על פיתוח תשתית החדשנות בישראל: פיתוח תעשייה עתירת ידע, תוך ניצול והרחבה של התשתית הטכנולוגית והמדעית ומשאבי האנוש הקיימים בישראל.
		2. שימור המעמד הבין-לאומי של ישראל כ"אומת הסטארט-אפ": יצירת מקומות עבודה בתעשייה וקליטת כוח אדם מדעי וטכנולוגי; יצירת תשואה עודפת למשק ועידוד הצמיחה.
		3. חלוקת מענקים ותמיכה תקציבית למו"פ טכנולוגי חדשני: הגדלת הפריון וקידום החדשנות הטכנולוגית בתעשייה בישראל; שיפור מאזן התשלומים של מדינת ישראל על-ידי ייצור וייצוא של מוצרים עתירי מדע שיפותחו כתוצר לעידוד המחקר והפיתוח בתעשייה.
		4. חיבור המשק הישראלי לתעשיית החדשנות הגלובלית: ייזום וביסוס הסכמים בין-לאומיים עם מדינות ותאגידים רב-לאומיים, לקידום מטרות חוק החדשנות בהיבטי שת"פ בין-לאומי בתחום המו"פ או החדשנות.
		5. קידום והנעת תהליכים, חוקים ורפורמות בממשלה, והנעת מהלכים גדולים בשיתוף ציבורי ופרטי.

#### השירותים מושא המכרז

* 1. רשות החדשנות מפרסמת מדי שנה, החל משנת 2015, דו"ח שנתי המספק תמונת מצב מקיפה של החדשנות בישראל. הדו"ח סוקר מגמות מרכזיות בתעשיית ההיי-טק בישראל, מנתח את השפעתה על הכלכלה והחברה בישראל, משקף את כיווני המדיניות המרכזיים של הרשות ואת עשייתה בשנה החולפת, ודן בהתפתחויות טכנולוגיות וכלכליות המשפיעות על אקוסיסטם החדשנות הישראלי. קהל היעד לדו"ח כולל קהילה רחבה של בעלי עניין, לרבות גופי ממשלה, תעשייה, אקדמאים, יזמים, משקיעים, אמצעי תקשורת ובעלי עניין אחרים באקוסיסטם החדשנות הישראלי.

דו"ח החדשנות הפך למסורת, והוא זוכה לחשיפה תקשורתית נרחבת, מקיף את מכלול ההישגים והאתגרים של החדשנות בישראל, ומסמן את הכיוון אליו אנחנו שואפים. בכך ממלאת הרשות את ייעודה כגוף האמון, מחד, על ייעוץ לגיבוש מדיניות חדשנות, ומאידך על ביצוע יעיל ואיכותי של מדיניות זו. הדו"ח כוול את ההישגים והאתגרים של "הסטארט-אפ ניישן".

לינק לדו"ח החדשנות של שנת 2017:

#### <http://innovationisrael.mag.calltext.co.il/magazine/66/?article=0>

* 1. השנה, לראשונה, בסמוך להשקת דו"ח החדשנות לשנת 2018-19, מתכננת רשות החדשנות לערוך כנס שנתי, תחת הכותרת: "מדיניות מקדמת חדשנות" (להלן: "**האירוע**"). תוכן האירוע יבטא את השקת דו"ח החדשנות לשנת 2018-19, כפי שתוביל הרשות, לצד תכנים נוספים. האירוע צפוי להתקיים בין אוקטובר 2018 לינואר 2019. מועד סופי לאירוע יסוכם בין הרשות לבין בעל ההצעה הזוכה.
	2. **מטרות האירוע:**
		1. מיתוג רשות החדשנות כמובילה לאומית של מדיניות החדשנות הישראלית, בהמשך לחשיפת דו"ח החדשנות לשנת  2018-19**;**
		2. מיצוב רשות החדשנות בעיני המדיה המקומית, מקבלי ההחלטות והקהל הישראלי;
		3. הגברת המודעות לפעילות רשות החדשנות, על זירות הפעולה שלה;
		4. העברת המסרים האסטרטגיים החשובים לרשות בנקודת הזמן של קיום הכנס;
		5. השתתפות של מובילי רשות החדשנות בכנס כפאנליסטים ודוברים;
		6. מקסום אפשרויות יח"צ של הכנס בישראל – חשיפת דו"ח רשות החדשנות בכל כלי התקשורת המקומיים;
		7. העברת המסר של חדשנות – בפן הלוגיסטי של האירוע, בנראות שלו, בתכניו.
	3. לצורך הפקת האירוע, מעוניינת הרשות להתקשר עם חברה המתמחה בתחום הפקת האירועים, אשר תהיה אחראית להוצאתו לפועל של האירוע.
	4. שירותי ההפקה מושא המכרז יכללו, בין היתר, את השירותים הבאים:
		1. רעיונאות ותכנון הקונספט והנראטיב השיווקי והעיצובי של האירוע, בשיתוף הגורמים הרלוונטיים ברשות;
		2. גיבוש תוכנם של הסרטונים אשר יוצגו באירוע והפקתם;
		3. ארגון מקום האירוע, הקייטרינג וסיוע בהפקת התוכן;
		4. עיצוב האירוע;

הכל כמפורט במפרט השירותים - **נספח 2** להסכם ההתקשרות המצורף כ**נספח ד'** למסמכי המכרז.

* 1. בעל ההצעה הזוכה במכרז יידרש לספק את השירותים לרשות בהתאם למפורט במכרז זה, לרבות הסכם ההתקשרות הנספח לו, על נספחיהם.
	2. מובהר, כי תחילת מתן השירותים על-ידי בעל ההצעה הזוכה, תהא מיד לאחר חתימת הרשות על הסכם ההתקשרות עמו, אלא אם ייקבע אחרת על ידי הרשות.
	3. בעל ההצעה הזוכה יספק את השירותים בהתאם להנחיות ולהוראות הרשות.

#### תקופת ההתקשרות

* 1. תקופת ההתקשרות עם בעל ההצעה הזוכה במכרז תהיה ממועד החתימה עם הסכם ההתקשרות בין הצדדים, ועד להשלמת כל התחייבויות הצדדים על פיו.
	2. בהסכמת הצדדים, אשר תושג תוך חודשיים מתום האירוע, יוארך הסכם ההתקשרות ביניהם, כך שיחול גם ביחס להפקת כנס החדשנות בשנה העוקבת, באותם תנאים, בכפוף לכך שאם המדד יהיה חיובי, יהיה סכום התמורה צמוד למדד ביחס למדד הבסיס הידוע בעת חתימת הסכם ההתקשרות, ובכפוף לשינויים ואישורים תקציביים ברשות.
	3. אם יגיעו הצדדים להסכמה כאמור בסעיף ‎5.2 לעיל, ובעל ההצעה הזוכה יפיק גם את כנס החדשנות בשנה העוקבת, יהיו הצדדים רשאים להגיע להסכמות דומות גם ביחס להפקת הכנס בשנה שלאחר מכן, וכך הלאה, בהתאמה, לגבי הכנסים בשנתיים הבאות לאחר מכן (מקסימום 5 תקופות התקשרות).
	4. מובהר בזאת, כי הארכות ההסכם –כאמור לעיל תהיינה בכפוף לצרכי הרשות, לאישור התקציב מדי שנה, למגבלות התקציב, להוראות כל דין - לרבות הוראות חוק התקציב, חוק חובת המכרזים, תקנות חובת המכרזים ותנאי ההסכם שייחתם עם בעל ההצעה הזוכה, ואין במכרז זה, על נספחיו, כדי לחייב את הרשות להאריך את ההסכם ביחס לאיזו מהשנים האמורות או בכלל.

#### התמורה

* 1. תמורת ביצוע השירותים תשלם הרשות לבעל ההצעה הזוכה תמורה בהתאם למפורט בהסכם שייחתם עמו בהתאם למפורט במכרז.
	2. היקף ההתקשרות המשוער הינו כ-300,000 - 350,000 ₪ לאירוע. יצוין, כי מדובר באומדן בלבד, והרשות אינה מתחייבת להזמין מבעל ההצעה הזוכה את השירותים, כולם או חלקם, בהיקף האמור ו/או בהיקף כלשהו ו/או בכלל.
	3. למניעת ספק מובהר בזאת, כי אין במכרז זה ובמסמכיו משום התחייבות מצד הרשות לרכישת שירותים בהיקפים כלשהם, למעט אם הדבר נאמר מפורשות במכרז על נספחיו. כן מובהר, כי הרשות שומרת על זכותה לרכוש בכל עת, לרבות במשך תקופת ההתקשרות בהסכם בהתאם לתנאי המכרז, שירותים מבעל ההצעה הזוכה ו/או מספקים אחרים, על פי צרכיה ועל פי שיקול דעתה הבלעדי, בכפוף להוראות כל דין והסכם.
	4. **יודגש,** כי האמור בסעיף זה הוא לידיעה בלבד, ואין בו כדי לחייב את הרשות. המידע המחייב הוא זה המפורט בגוף המכרז ובהסכם המצורף לו.

#### לוח זמנים למכרז

* 1. להלן לוח הזמנים לעריכת המכרז:

| **פעילות** | **מועד** |
| --- | --- |
| * + 1. מועד פרסום המכרז
 | **30.5.18** |
| * + 1. המועד האחרון להגשת שאלות הבהרה מטעם המציעים
 | **5.6.18, עד השעה 13:00** |
| * + 1. המועד האחרון לפרסום תשובות הרשות לשאלות ההבהרה
 | **12.6.18** |
| * + 1. המועד האחרון להגשת הצעות
 | **18.6.18 בשעה 14:00** |

* 1. במקרה של אי התאמה בין התאריכים שצוינו בטבלה לעיל לבין תאריכים אחרים המופיעים בגוף המכרז, יקבעו התאריכים שבטבלה.

רשות החדשנות שומרת לעצמה את שיקול הדעת הבלעדי לשנות כל אחד מן המועדים המנויים לעיל, בהודעה שתפורסם באתר האינטרנט של הרשות, בכתובת [www.innovationisrael.org.il](http://www.innovationisrael.org.il), ובכלל זה לדחות את המועד האחרון לפרסום תשובות לשאלות ההבהרה או להגשת ההצעות, כל עוד טרם חלף מועד זה, ולא תהא למי מהמציעים כל טענה או דרישה בקשר לכך.

* 1. באחריות המציעים להתעדכן מעת לעת באתר האינטרנט של הרשות, לפני המועד האחרון להגשת הצעות וגם בסמוך למועד זה, לגבי דחיות מועדים ו/או עדכונים ו/או שינויים ו/או הודעות ו/או הבהרות שיחולו במסגרת המכרז.
	2. למניעת ספק מובהר בזאת, כי באחריות המציעים לבדוק אודות פרסום תשובות הבהרה ועדכונים למכרז, ולא תהא להם כל טענה בגין מודעה ו/או עדכון למכרז שפורסמו באתר האינטרנט ואשר לא ידעו עליו, אף אם פורסמו בסמוך למועד האחרון להגשת הצעות.

#### אופן עריכת המכרז

מכרז פומבי עם בחינה דו-שלבית והליך תחרותי נוסף, בהתאם לתקנות 17ד. ו-17ה. לתקנות חובת המכרזים.

#### תוכן העניינים

* 1. פרקי המכרז הינם כדלקמן:
		1. פרק א' – הגדרות;
		2. פרק ב' – מבוא;
		3. פרק ג' – תנאי סף;
		4. פרק ד' – ההכרעה במכרז;
		5. פרק ה' – ניהול המכרז;
		6. פרק ו' – הגשת ההצעה;
		7. פרק ז' – לאחר הגשת ההצעה;
		8. פרק ח' – שונות.
	2. **הנספחים למכרז זה, המהווים חלק בלתי נפרד ממנו הם:**
		1. **נספח א'** – רשימת מסמכים שיש לצרף להצעה
		2. **נספח ב'** – טופס ההצעה – **מצורף בנפרד:**
			1. **נספח ב'1** – תצהיר כללי;
			2. **נספח ב'2** – תצהיר לפי חוק עסקאות גופים ציבוריים;
			3. **נספח ב'3** – הצהרה לעניין העמידה בתנאי הסף המפורטים בסעיפים 11.3 – 11.5 למסמכי המכרז וכן פרטים לצורך בדיקת העמידה בתנאי הסף ובדיקות האיכות בסעיפים 14.2 ו014.3 למסמכי המכרז;
			4. **נספח ב'4** – חומרים נדרשים לצורך בדיקת האיכות בסעיף 14.4 למסמכי המכרז.
			5. **נספח ב'5** – חומרים נדרשים לצורך בדיקת האיכות בסעיף 14.5 למסמכי המכרז.
			6. **נספח ב'6** – התחייבות למניעת ניגוד עניינים.
			7. **נספח ב'7** - הצהרה בדבר פרטי ההצעה הסודיים וכתב ויתור.
		3. **נספח ג'** – טופס הצעת המחיר – **מצורף בנפרד; טופס זה יש להגיש במעטפה נפרדת, בהתאם להוראות סעיף ‎19.8.2 להלן.**
		4. **נספח ד'** – הסכם ההתקשרות, על נספחיו.

### תנאי סף

#### כללי

* 1. במכרז רשאים להשתתף רק מציעים העומדים במועד הגשת ההצעה בכל התנאים המצטברים המפורטים בפרק זה להלן. **מציע או הצעה שאינו/ה עומד/ת בכל התנאים - ייפסלו**.
	2. תנאי הסף המתייחסים למציע צריכים להתקיים במציע עצמו, אלא אם כן נאמר מפורשות אחרת. קיום תנאי הסף בתאגיד קשור, באורגן של המציע, בבעל מניות או בכל גורם אחר, לא ייחשב כעמידה בתנאי הסף.

#### תנאי הסף להשתתפות במכרז, הינם, במצטבר:

* 1. המציע הינו תאגיד הרשום בישראל כדין, או עוסק מורשה כדין בישראל, שאינו תאגיד רשום.
	2. המציע הינו בעל כל האישורים הנדרשים לפי חוק עסקאות גופים ציבוריים.
	3. למציע ותק של 5 (חמש) שנים לפחות בהפקת אירועים מסוגו של האירוע מושא מכרז זה, במהלך 7 (שבע) השנים שקדמו למועד האחרון להגשת ההצעות;
	4. המציע הינו בעל ניסיון בהפקת 5 (חמישה) אירועים לפחות, העומדים בתנאים המצטברים הבאים, במהלך התקופה שהחלה ביום 1.1.2013, והסתיימה במועד האחרון להגשת ההצעות:
		1. עלותו של כל אירוע עמדה על סך של 300,000 ₪, לא כולל מע"מ, לפחות;

#### בסעיף זה "עלות" - משמעה תקציב האירועים ללא שכר הפקה.

* + 1. הפקת האירועים האמורים בוצעה עבור תאגידים סטטוטוריים / משרדי ממשלה / רשויות ציבוריות / מוסדות וארגונים אחרים.
	1. אולם האירועים המוצע מטעם המציע עבור עריכת האירוע (ניתן להציע עד 3 חלופות, כאשר הרשות תהא רשאית לבחור את החלופה המועדפת עליה מביניהן ביחס להצעה הזוכה) עומד בתנאים המצטברים הבאים:
		1. האולם ממוקם בתל-אביב - יפו;
		2. האולם מאפשר ישיבת תיאטרון לכ-400 משתתפים, וכולל במה ואמצעי הקרנה;
		3. מחוץ לאולם קיים מתחם להתכנסות ולנטוורקינג, וכן אזור לרישום ולכיבוד לכ-400 אורחים;
		4. בסמוך לאולם ממוקמים מגרשי חניה לכ-300 - 400 אורחים.

#### על המציע לצרף להצעתו את כל המסמכים והנתונים הנדרשים לצורך הוכחת עמידתו בתנאי הסף דלעיל, ובכלל אלו:

| **תנאי הסף** | **אופן ההוכחה** |
| --- | --- |
| סעיף ‏‎11.1 לעיל | * אם המציע הוא תאגיד – העתק של תעודת התאגדות של התאגיד ותעודת/ות שינוי שם, אם קיימת/ות.
* אם המציע הוא עוסק מורשה שאיננו תאגיד – העתק מתעודה המעידה של היות המציע עוסק מורשה.
 |
| סעיף ‎11.2 לעיל | * אישור בתוקף על ניהול פנקסי חשבונות לפי חוק עסקאות גופים ציבוריים;
* תצהיר בהתאם לסעיף 2ב לחוק עסקאות גופים ציבוריים, **נספח 2 לטופס ההצעה.**
 |
| סעיפים ‎11.3 ו- ‎11.4 לעיל | * הצהרת המציע ומילוי הנתונים הנדרשים בטופס ההצעה.

יש לצרף קובץ מילולי ו/או מצגת למעטפת המכרז, ובמסגרתו יש לפרט מילולית וויזואלית אודות ניסיון המציע והאירועים שהפיק: נושאי האירוע, הארגון שלטובתו בוצעו, תקציב כל אחד מהאירועים, מה הם כללו מבחינה הפקתית, יש לפרט את תוכן האירועים בדגש על הפן הקריאטיבי שהיה בהם, יש להדגיש מה חלקה של חברת ההפקה באירועים הללו, יש לצרף קבצי תמונות ו/או סרטוני וידיאו הממחישים את האירועים. אם קיימים קבצי יח"צ המעידים על הצלחת האירועים, יש לצרפם גם כן.  |
| סעיף ‎11.5 לעיל | הצהרה במסגרת טופס ההצעה על עמידת האולם/ות המוצע/ים בתנאי הסף, בצירוף תיאור מילולי ו/או חומרים שיווקיים אודותיו/הו. |

### ההכרעה במכרז

#### בחירת ההצעה הזוכה

* 1. הליך בחירת ההצעה הזוכה יתנהל בהתאם לשלבים המפורטים להלן:
		1. **שלב ראשון –** הרשות תבחן את עמידתן של ההצעות (והמציעים) בתנאי הסף להשתתפות במכרז, המפורטים בסעיף ‎11 לעיל, ותפסול הצעות שלא יעמדו בתנאי הסף.
		2. **שלב שני – בדיקת איכות ראשונית:** הרשות תעניק ניקוד להצעות אשר עומדות בתנאי הסף, על פי אמות מידה של איכות, לפי מבחני האיכות המפורטים בסעיפים ‎14.2 עד ‎14.5 להלן.

5 ההצעות שיקבלו את הניקוד הגבוה ביותר בשלב זה יעברו לשלב הראיון והפרזנטציה. על אף האמור, אם יתברר כי מספר הצעות קיבלו ציון זהה, ולאור זאת יש יותר מ-5 הצעות הראויות לעלות לשלב הראיון והפרזנטציה, תהא הרשות רשאית להעביר לשלב הראיון והפרזנטציה למעלה מ-5 הצעות.

* + 1. **שלב שלישי – ראיון ופרזנטציה**: ההצעות שעלו לשלב זה תנוקדנה לפי מבחני האיכות המפורטים בסעיף ‎14.6 להלן.
		2. **שלב רביעי – בדיקת המחיר:** לאחר השלמת בדיקת האיכות, ובכפוף לאישור ועדת המכרזים, תבוצע בדיקה של הצעות המחיר ביחס להצעות שעברו את כל השלבים הקודמים, ויבוצע חישוב של ציון המחיר לכל אחת מההצעות, בהתאם לסעיף ‎15 להלן.
		3. **שלב חמישי –** הרשות תעניק להצעות שעברו את כל השלבים הנ"ל ציון משוקלל, על פי אמות מידה של איכות (%80) ומחיר (%20), כמפורט בסעיף ‎‎16 להלן.
		4. **שלב שישי** **–** ועדת המכרזים תהא רשאית, לפי שיקול דעתה, לאפשר למציעים אשר הגישו את2 (שתי) ההצעות שיקבלו את הציונים המשוקללים הגבוהים ביותר, בהתאם למפורט בסעיף ‎13.1.5 לעיל, להגיש הצעה מתוקנת וסופית, בתנאים המיטיבים עם הרשות ביחס להצעה המקורית, וזאת עד למועד שתקבע הוועדה. מציע כאמור, אשר לא יגיש הצעה מתוקנת, תחשב הצעתו המקורית כהצעה הסופית.
		5. **שלב שביעי –**יוענק ציון משוקלל מתוקן להצעות הסופיות, וההצעה שתקבל את הציון המשוקלל הגבוה ביותר תהיה ההצעה הזוכה במכרז, אלא אם כן יתקיימו נסיבות מיוחדות שלא לבחור בה.
	1. על אף האמור לעיל, הרשות רשאית שלא לבחור באף אחת מן ההצעות, לרבות ההצעה בעלת הציון המשוקלל הגבוה ביותר, לרבות (אך לא רק), בשל כך שלרשות יש חשש ממשי כי המציע לא יעמוד בהתחייבויותיו לרשות ו/או כי ההצעה גורמת הפסד כספי למציע ו/או כאשר בקבלת ההצעה תיתכן חריגה מהסכום המאושר בתקציב הרשות ו/או מסיבה מנומקת אחרת כלשהי, הכל לפי שיקול דעתה הבלעדי והמוחלט של הרשות.
	2. בנוסף, הרשות שומרת לעצמה את הזכות לפסול הצעה שתוגש על ידי מציע, אשר עבד בעבר עם הרשות ו/או עם גורם ממשלתי כלשהו, ואשר לא עמד בסטנדרטים של השירות כנדרש בתנאי המכרז, או שקיימת לגביו חוות דעת שלילית על טיב עבודתו. במקרה כזה, אם קיימת הצעה, אשר ללא חוות הדעת השלילית, היה בה כדי להיבחר כהצעה הזוכה – תינתן למציע זכות טיעון לפני מתן ההחלטה הסופית. זכות הטיעון יכול שתמומש בכתב או בעל פה, וזאת בכפוף לשיקול דעתה של ועדת המכרזים.
	3. **הצעות זהות**

אם תהיינה מספר הצעות בעלות ציון משוקלל סופי זהה, שהינו הציון הגבוה ביותר, תבחר הרשות את ההצעה בעלת ציון האיכות הגבוה ביותר מביניהן כהצעה הזוכה במכרז. במקרה שיהיה שוויון גם בציון האיכות של ההצעות האמורות, תבחר הרשות את ההצעה הזוכה במכרז על פי שיקול דעתה הבלעדי, לפי נימוקים שיירשמו בפרוטוקול ועדת המכרזים, או לפי הגרלה.

האמור לעיל כפוף להוראות סעיף 2ב. לחוק חובת המכרזים, בדבר מתן עדיפות לעסק בשליטת אישה, כהגדרתו בחוק האמור, דהיינו: אם לאחר שקלול ההצעות יקבלו שתי הצעות או יותר ציון משוקלל זהה, שהינו הציון הגבוה ביותר, ואחת מן ההצעות היא עסק בשליטת אישה (כפי שהוכח מהמסמכים כנדרש בסעיף 2ב. הנ"ל), תיבחר ההצעה האמורה כהצעה הזוכה במכרז.

לעניין המסמכים שנדרש להגיש לצורך קבלת עדיפות לעסק בשליטת אישה, ראו סעיף ‎21.4 ‎ להלן.

* 1. בעת בחירת ההצעה הזוכה במכרז, תהא הרשות רשאית, אך לא חייבת, להכריז על בעל ההצעה הבאה הטובה אחריה ככשיר שני (להלן: **"כשיר שני**").

#### ציון האיכות (%80)

* 1. **ציון האיכות יתבסס על חמשת הרכיבים הבאים:**
		1. **רכיב א'** – ניסיון המציע ואירועים קודמים שביצע - עד 15 נקודות (כמפורט בסעיף ‎14.2 להלן);
		2. **רכיב ב'** – עמידתו של אולם האירועים המוצע בערכי רשות החדשנות - עד 10 נקודות (כמפורט בסעיף ‎‎14.3 להלן);
		3. **רכיב ג'** – התרשמות מהתוכן הקריאטיבי המוצע עבור הכנס של רשות החדשנות - עד 20 נקודות (כמפורט בסעיף ‎‎14.4 להלן);
		4. **רכיב ד'** – התרשמות מהתפריט המוצע ומחברת הקייטרינג המוצעת – עד 10 נקודות (כמפורט בסעיף ‎‎14.5 להלן);
		5. **רכיב ה'** – ראיון ופרזנטציה – עד 45 נקודות (כמפורט בסעיף ‎‎14.6 להלן).
	2. **רכיב א' – ניסיון המציע ואירועים קודמים שביצע - עד 15 נקודות**
		1. לצורך ניקוד רכיב זה יפרט המציע, במסגרת טופס ההצעה ונספחיו, רשימה של 5 (חמישה) אירועים לפחות, שהפיק עבור לקוחות אחרים בסדר הגודל הנדרש (כל אירוע כאמור עומד לפחות בתנאי סעיף ‎11.4 לעיל). נדרשת הצגת אירועים מרכזיים, אשר שימשו להעברת מסרים של הארגונים / החברות שעבורם הופקו, באמצעות תכנים אומנותיים / קריאטיביים / חדשניים, אשר "נתפרו" במיוחד עבור אותם ארגונים / חברות. בנוסף יש לפרט פרטי לקוחות שעבורם בוצעו האירועים, לרבות אנשי קשר מטעם אותם לקוחות ופרטי ההתקשרות עמם.

כמו כן, במסגרת הפירוט כאמור, יש לצרף קובץ מילולי ו/או מצגת, אשר יתנו פירוט מילולי וויזואלי אודות ניסיון המציע והאירועים שהפיק: נושאי האירוע, הארגון שלטובתו בוצעו, תקציב כל אחד מהאירועים, מה הם כללו מבחינה הפקתית, פירוט תוכן האירועים - בדגש על הפן הקריאטיבי שהיה בהם, יש להדגיש מה חלקה של חברת ההפקה באירועים הללו, יש לצרף קבצי תמונות ו/או סרטוני וידיאו הממחישים את האירועים, ובנוסף סרטונים אשר הוצגו באירועים ונוצרו ע"י המציע או קבלני משנה מטעמו לטובת האירוע וקבצי יח"צ המעידים על הצלחת האירועים - אם קיימים.

* + 1. אין מניעה להציג לצורך ניקוד סעיף זה את אותם אירועים, כולם או חלקם, אשר הוצגו לצורך הוכחת העמידה בתנאי הסף כאמור בסעיפים ‎11.3 ו-‎11.4 לעיל.
		2. הוועדה המקצועית תבחר שני אירועים מתוך האירועים המוצגים כאמור על ידי המציע, ותנקדם בהתאם להתרשמותה הכללית מהם. הוועדה המקצועית תהא רשאית לשוחח עם נציגים מטעם הלקוחות אשר עבורם הופקו האירועים, לצורך אימות הנתונים, בירור שביעות הרצון מהמציע ומתן הניקוד.
	1. **רכיב ב' – עמידתו של אולם האירועים המוצע בערכי רשות החדשנות - עד 10 נקודות**
		1. לצורך ניקוד רכיב זה ימלא המציע בטופס ההצעה עד 3 חלופות של אולמות אירועים המוצעים לקיום הכנס, העומדים בתנאי הסף המפורט בסעיף ‎11.5 לעיל. מובהר בזאת, כי הרשות תהא רשאית לבחור את החלופה המועדפת עליה מבין החלופות שהוגשו, ביחס להצעה הזוכה.
		2. ביחס לכל חלופה יצורף תיאור מילולי ו/או חומרים שיווקיים אודותיה.
		3. הוועדה המקצועית תיתן ניקוד כללי לחלופות המוצעות – כולן או חלקן, בהתאם להתרשמותה ביחס לעמידת האולמות המוצעים בערכי רשות החדשנות. מובהר בזאת, כי לצורך הניקוד כאמור, תהא הוועדה המקצועית רשאית לבקר באולמות המוצעים, וכן לשוחח עם נציגים מטעם ארגונים אשר ערכו בהם כנסים דומים.
	2. **רכיב ג' – התרשמות מהתוכן הקריאטיבי המוצע עבור הכנס של רשות החדשנות - עד 20 נקודות**
		1. המציע יידרש להציג במסגרת הצעתו מצגת מפורטת, הכוללת 2 הצעות קריאטיביות ושיווקיות שונות לאירוע רשות החדשנות נושא המכרז, העומדות בדרישות המינימום במפרט המצורף כ**נספח 2** להסכם ההתקשרות (**נספח ד'** למכרז), והכוללות תיאור מילולי של רעיון קריאטיבי לתוכן הכנס של רשות החדשנות, לרבות קונספט עיצובי-שיווקי ותמונות / סרטונים להמחשה ולהדמיית האירוע. בנוסף, על המציע להציג רשימה של 2 – 3 מנחים אפשריים להנחיית האירוע, העומדים בדרישות המפרט, ובין היתר עליהם להיות יצוגיים, מקצועיים ובעלי סינרגיה לתחומי הכלכלה, הטכנולוגיה או החדשנות.
		2. הוועדה המקצועית תבחר הצעה קונספטואלית אחת מתוך השתיים שיוצגו כאמור על ידי המציע, ותנקדה בהתאם להתרשמותה מהתוכן הקריאטיבי של האירוע אשר הוצג כאמור בסעיף ‎14.4.1 לעיל.
		3. הניקוד לסעיף זה ייקבע על פי התרשמות הוועדה המקצועית מהתוכן הקריאטיבי של ההצעה שהוועדה בחרה בה כאמור בסעיף ‎14.4.2 לעיל, בדגש על יצירתיות והעברת המסר הנדרש בצורה מעניינת, וכן מהתרשמות הוועדה המקצועית מהמנחים המוצעים.
	3. **רכיב ד' – התרשמות מהתפריט המוצע ומחברת הקייטרינג המוצעת - עד 10 נקודות**
		1. במסגרת הצעתו, על המציע לפרט מיהי חברת הקייטרינג המוצעת – לרבות רשימת לקוחות שעבורם סיפקה שירותי קייטרינג באירועים בסדר גודל דומה לאירוע נושא המכרז ופרטי אנשי קשר מטעמם, וכן לצרף תפריט/ים המוצע/ים עבור האירוע, הכולל/ים: תפריט בוקר, תפריט ביניים, תפריט צהריים, מפרט בר קפה ושתייה קלה.
		2. הניקוד יינתן בהתאם להתרשמות מהתפריט המוצע ומחברת הקייטרינג המוצעת - בין מהיכרות מוקדמת עמה, בין מחוות דעת מקולגות ובין משיחות טלפון עם נציגים מטעם לקוחות שפורטו במסגרת ההצעה.
	4. **רכיב ה' – ראיון ופרזנטציה – עד 45 נקודות**
		1. לשלב הראיון והפרזנטציה יעלו 5 ההצעות שיקבלו את הניקוד הגבוה ביותר עבור רכיבים א'-ד' לעיל. על אף האמור, אם יתברר כי מספר הצעות קיבלו ציון זהה, ולאור זאת יש יותר מ-5 הצעות הראויות לעלות לשלב הראיון והפרזנטציה, תהא הרשות רשאית להעביר לשלב הראיון והפרזנטציה למעלה מ-5 הצעות.
		2. **לתשומת לב המציעים: הראיונות צפויים להתקיים בין התאריכים 24.6.2018 – 12.7.2018. על נציגי המציע להיות זמינים להגיע למשרדי הרשות (או כל מקום אחר שעליו תודיע הרשות) בין התאריכים הללו.**
		3. הוועדה המקצועית תערוך ראיון פרונטאלי לנציג/ים מטעם המציע.
		4. במעמד זה יידרש המציע להציג מצגת באורך של כ-10 דקות, המבוססת על המצגות והחומרים האחרים שהגיש כאמור בסעיפים ‎14.2 ו-‎14.4 לעיל, ומרחיבה מעבר לכך, אשר במסגרתה יוצגו ניסיונו באירועי העבר, לצד הצעתו הקריאטיבית לאירוע רשות החדשנות (2 החלופות שהגיש כאמור בסעיף ‎14.4.1 לעיל), ובכלל זה: הצגת שיטת הביצוע המתוכננת לאירוע, מומחיותו של המציע, גישתו של המציע בנוגע לאירוע, שיטת עבודה עם קבלני משנה, ניהול תקציב האירוע ומנגנוני שמירה על מסגרת התקציב וכן מנגנון המציע (מנהלה, כספים, מחלקה טכנית). בראיון עשויים נציגי המציע להישאל בנוגע לאירועים שנזכרו בהצעה וכן בנוגע לאירועים נוספים שבוצעו מעבר לאלו שהוצגו במסגרת ההצעה.
		5. עם סיום הריאיון, ועל סמך התרשמותם של חברי הוועדה המקצועית מהנושאים שעלו בו וכן התרשמותם האישית מהמצגת ומיכולתו של המציע לנהל, לדעתם, את האירוע באופן המוצלח ביותר, יינתן על ידי הוועדה ציון ההתרשמות הכללית, בטווח שבין 0 ל-45 נקודות.
	5. ציון האיכות הסופי של כל הצעה יהיה סכימה של הציונים אשר ניתנו עבור רכיבים א' – ה' הנ"ל.
	6. במסגרת שלב האיכות, הרשות שומרת על זכותה להיפגש עם נציגי הלקוחות אשר צוינו בהצעת המציע ו/או לשוחח טלפונית ואף להיפגש עם נציגים מטעם לקוחות אחרים של המציע, אף אם לא צוינו בהצעת המציע. אם תבחר הרשות לעשות כן, תתקיים פגישה עם מספר לקוחות זהה ביחס לכל אחד מהמציעים.
	7. במקרה שבו תשובתו של נציג מטעם לקוח תהיה, כי השאלה אינה רלוונטית, או כי הוא אינו מוכן או יכול להשיב, תהא הרשות רשאית לפנות לנציג אחר מטעם אותו לקוח, או לפנות לנציג מטעם לקוח אחר, על מנת שישיב על כל השאלות.
	8. שמות הלקוחות שאליהם תבוצע הפנייה ו/או פרטים מזהים בנוגע לנציגים שאליהם תפנה הרשות מטעם הלקוחות לא ייחשפו בפני המציע או בפני המציעים האחרים במסגרת הליכי העיון במסמכי המכרז וההצעה הזוכה, כמפורט בסעיף ‎29 למסמכי המכרז.

#### ציון המחיר (%20)

ציון המחיר של ההצעה יחושב כדלקמן:

* 1. כל מציע נדרש להציע במסגרת טופס הצעת המחיר שלו **סכום הנחה, אשר לא יעלה על 50,000 ₪**, **ביחס לסכום המקסימלי של 350,000 ₪** (דהיינו הסכום המינימלי של התמורה, לאחר ההנחה כאמור, לא יפחת מ-300,000 ₪)**,** וזאת עבור כל העלויות הכרוכות באירוע ובהפקתו, בהתאם לנדרש במפרט כדרישת מינימום, לרבות התשלום לספקי משנה ועמלות ההפקה, אך למעט מע"מ כדין.
	2. ההצעה שבמסגרתה יוצע סכום ההנחה הגבוה ביותר כאמור תקבל את הציון המקסימלי – 20, ויתר ההצעות ינוקדו באופן יחסי, בהתאם לנוסחה הבאה:

אחוז ההנחה המוצע במסגרת ההצעה הנבחנת

ציון המחיר = \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ X 20

 אחוז ההנחה הגבוה ביותר שהוצע

#### חישוב הציון הכולל של ההצעה (איכות + מחיר)

* 1. הציון הכולל של כל הצעה יחושב על ידי שקלול ציון האיכות וציון המחיר באופן הבא:

**הציון הכולל** = ציון המחיר × משקל המחיר (%20) + ציון האיכות × משקל האיכות (% 80)

* 1. במקרה של תיקון הצעה על ידי מציע שוועדת המכרזים תאפשר לו להגיש הצעה מתוקנת וסופית, כמפורט בסעיף ‎13.1.6 לעיל, יבוצע החישוב כאמור בסעיף ‎16.1 לעיל פעם נוספת - ביחס להצעה הסופית של אותו מציע.

### ניהול המכרז

#### עיון במסמכי המכרז וקבלתם

* 1. ניתן לעיין במסמכי המכרז, ללא תשלום, באתר האינטרנט או במשרדי אגף התפעול והרכש.
	2. ניתן להוריד את מסמכי המכרז, ללא תשלום, מאתר האינטרנט.

#### הליך הבהרות

* 1. הרשות רשאית בכל עת, קודם למועד האחרון להגשת הצעות למכרז, להכניס שינויים ותיקונים במסמכי המכרז, בכל אופן שהוא, ביוזמתה או במענה לשאלות המשתתפים.
	השינויים והתיקונים, כאמור, יהוו חלק בלתי נפרד מתנאי המכרז ויפורסמו באתר האינטרנט.
	2. החל מיום פרסום המכרז ועד למועד האמור בסעיף ‎7.1.2 לעיל, רשאי כל אדם לפנות לרשות, באמצעות כתובת הדואר האלקטרוני michrazim@innovationisrael.org.il, בהודעה הנושאת את כותרת הנושא "ועדת המכרזים – מכרז פומבי עם הליך תחרותי נוסף מס' 07/2018 להספקת שירותי הפקה לכנס החדשנות לשנת 2018-19 עבור רשות החדשנות", ולהעלות כל בקשה להבהרה ו/או שאלה הקשורה במכרז ו/או בהתקשרות שתבוא בעקבותיו. יש לוודא, כי נתקבל מענה אוטומטי מהרשות בדואר האלקטרוני בדבר קבלת הפנייה.
	3. שאלות שיועברו בכל אמצעי אחר או בעל פה לא ייענו.
	4. בפנייה לקבלת הבהרות יש לציין את שם המציע, שם איש הקשר מטעמו לצורך קבלת תשובה, מספרי הטלפון שלו (קווי ונייד) וכתובת דואר אלקטרוני.
	5. הפונים מתבקשים להגיש שאלות באמצעות קובץ Word, בשפה העברית בלבד, תוך הפרדה בין שאלות המתייחסות למסמכי המכרז, על נספחיו, לבין שאלות המתייחסות להסכם, על נספחיו ובפורמט שלהלן:

| **מס' סידורי של השאלה** | **מסמך** | **הסעיף במסמכי המכרז/ בהסכם/ בנספח**[אם השאלה מתייחסת לנספח כלשהו, יש לציין את שם הנספח ואת מספר הסעיף בו] | **השאלה** |
| --- | --- | --- | --- |
|  | **מסמכי המכרז** |  |  |
| 1 |  |  |  |
| 2 |  |  |  |
|  | **נספח X למסמכי המכרז** |  |  |
| 3 |  |  |  |
| 4 |  |  |  |
|  | **ההסכם** |  |  |
| 5 |  |  |  |
|  | **נספח Y להסכם** |  |  |
| 6 |  |  |  |

* 1. לרשות יהיה שיקול דעת במתן התשובות. הרשות אינה מתחייבת להשיב לשאלות כלשהן או לכל השאלות.
	2. המענה/ים לשאלות ההבהרה ישלח/ו באמצעות הדואר האלקטרוני לכל מי ששלח לרשות שאלות הבהרה, בהתאם לפרטים שמסר, ויפורסם גם באתר האינטרנט, וזאת מבלי לחשוף את זהות הפונים. לרשות יהיה שיקול דעת באשר לחשיפת תוכן הפנייה.
	3. מענה/ים זה/אלו יהוו חלק בלתי נפרד ממסמכי מכרז זה.
	4. רק מענה **בכתב** יחייב/ו את הרשות.
	5. הרשות שומרת על זכותה, לפי שיקול דעתה הבלעדי, להשיב לשאלות אשר יוגשו לאחר המועד האמור בסעיף ‎18.2 לעיל, כאשר תהיינה נסיבות מיוחדות אשר יצדיקו זאת. הרשות לא מתחייבת לפרסם פנייה שהתקבלה לאחר המועד האמור, אשר הרשות החליטה שלא להשיב עליה.
	6. הרשות רשאית לשנות את תנאי המכרז, לפי שיקול דעתה הבלעדי, עד למועד האחרון להגשת ההצעות למכרז. הודעה על השינוי תישלח לכל מי ששלח לרשות שאלות הבהרה - בהתאם לפרטים שמסר, וכן תפורסם באתר האינטרנט ובעיתונות - אם נדרש בהתאם לתקנות.
	7. הודעות אלו יהוו אף הן חלק בלתי נפרד ממסמכי המכרז.

### הגשת ההצעה

#### הגשת ההצעה

* 1. את ההצעה יש להגיש לאחר סיום הליך ההבהרות, במעטפה סגורה וחתומה, ללא זיהוי חיצוני, ולהניחה בתיבת המכרזים של רשות החדשנות, הנמצאת **ברחוב הירדן 4, קריית שדה התעופה, קומה 4, אגף מערבי, בימים ראשון עד חמישי, בין השעות 10:00 - 14:00**, אך לא יאוחר מהמועד המצוין בסעיף ‎7.1.4 לעיל.

**הצעות שלא תהיינה בתיבת המכרזים עד לתאריך ולשעה הנקובים לעיל, לא תובאנה לדיון בפני ועדת המכרזים ותיפסלנה על הסף.**

יובהר, כי הצעה שתתקבל לאחר המועד הנקוב לעיל תוחזר למגיש ההצעה, ותיפתח, במידת הצורך, רק לצורך זיהוי פרטי המציע הרלוונטי במטרה להחזירה.

* 1. בשום מקרה אין להגיש את ההצעה בדואר אלקטרוני או בפקס.
	2. הגשת הצעה מטעם המציע מהווה הסכמתו לכל תנאי המכרז.
	3. על המציע לבדוק בעצמו ובאופן עצמאי את מסמכי המכרז, את היקף ומאפייני השירות, וכן כל נתון ופרט משפטי, כלכלי, עסקי או אחר, הרלוונטי, לדעתו של המציע, להליך המכרז, למתן השירות ולכלל התחייבויותיו של המציע על פי מסמכי המכרז.
	4. כל טענה בדבר טעות, אי הבנת מסמכי המכרז ו/או אי ידיעת תנאי כלשהו הקשור במתן השירותים מושא המכרז, לא תתקבל לאחר הגשת ההצעה על ידי המציע.
	5. כל ההוצאות הכרוכות בהשתתפות במכרז, לרבות ההוצאות הכרוכות ו/או הנובעות מהכנת ההצעה והגשתה, תחולנה על המציעים בלבד. למניעת ספק, המציעים לא יהיו זכאים לכל השבה ו/או פיצוי בגין הוצאותיהם כאמור.
	6. את ההצעה, על כל חלקיה (לרבות הצעת המחיר) ובצירוף כל המסמכים הדרושים הנלווים אליה, יש להגיש בשני עותקים - מקור והעתק אחד, **במעטפה סגורה, שלא תישא עליה סימני זיהוי כלשהם של המציע**. על המעטפה יש לציין: "מכרז פומבי עם הליך תחרותי נוסף מס' 07/2018 להספקת שירותי הפקה לכנס החדשנות לשנת 2018-19 עבור רשות החדשנות". במקרה של אי התאמה או סתירה בין שני העותקים, ייחשב נוסח המקור כנוסח הקובע. לכל מעטפה יצורף החסן נייד (DOK) אחד, אשר יכיל את תכולת ההצעה המלאה סרוקה, **למעט הצעת המחיר**. נדרשת זהות בין תוכן ההצעה המודפסת ותוכן ההצעה על גבי המדיה הדיגיטלית. במקרה של סתירה, יגבר האמור בתוכן ההצעה המודפסת.
	7. במעטפת המכרז יהיו שתי מעטפות פנימיות כמפורט להלן:
		1. **מעטפה מס' 1 –** **טופס הצעה,** **מסמכים ואישורים**: במעטפה זו יגיש המציע את הצעתו החתומה, ויצרף אליה את המצגות, המסמכים והאישורים כנדרש במכרז זה, בשני עותקים כאמור + על גבי החסן נייד (DOK-Disk On Key), **למעט הצעת המחיר שתוגש בנפרד**.

**יובהר, כי אין צורך לצרף את נוסח המכרז, המענה/ים על שאלות ההבהרה והסכם ההתקשרות**.

* + 1. **מעטפה מס' 2 –** **הצעת המחיר:** במעטפה זו יגיש המציע את הצעת המחיר, **במעטפה סגורה ונפרדת**, על גבי הטופס בנוסח **נספח ג'**, בשני (2) עותקים כאמור. למעטפה זו לא יצורף כל מסמך אחר. נדרש, כי פרטי הצעת המחיר לא יצוינו באף מקום נוסף בהצעה. ועדת המכרזים תהיה רשאית, לפי שיקול דעתה הבלעדי, לפסול על הסף הצעה, אשר הצעת המחיר שתוגש במסגרתה לא תוגש במעטפה סגורה ונפרדת ו/או אשר חלק/ים ממנה ו/או כולה יהיו גלויים כחלק מההצעה.

#### הצעת המחיר

* 1. את הצעת המחיר יש למלא במקום המיועד לכך בטופס הצעת המחיר – **נספח ג'** למסמכי המכרז.
	2. המציעים נדרשים למלא את המחיר המוצע על ידיהם במספרים ובמילים.
	3. למען הסר ספק, בכל מקרה של סתירה בין אחוז ההנחה שיצוין במספרים, לבין אחוז ההנחה במילים, יגבר האחוז במילים. נתגלו בהצעה טעויות סופר או טעויות חשבוניות, תהא הרשות רשאית לתקנן. הודעה על תיקון הטעות תימסר למציע.
	4. **לתשומת לבכם**: **אין להציע מחיר שאיננו בטווח המחירים 300,000 ₪ - 350,000 ₪**, לפני מע"מ. **ועדת המכרזים תהא רשאית, לפי שיקול דעתה הבלעדי, לפסול על הסף הצעת מחיר אשר לא תהיה בטווח כאמור**.
	5. יודגש, כי המחיר שאותו נדרשים המציעים להציע, כולל את עלות כל השירותים שיידרשו מבעל ההצעה הזוכה בהתאם למכרז זה ולהסכם הנספח לו, לרבות כל עלות או הוצאה הכרוכה בהם, לרבות מס ישיר או עקיף, אך למעט מע"מ.
	6. את המחירים יש לנקוב בשקלים חדשים, ללא מס ערך מוסף, שיחול כשיעורו ביום התשלום.
	7. מודגש בזאת במפורש, כי הצעת המחיר תהיה סופית וכי אי התקיימות של איזו מהערכות המציע ו/או אי התממשות של איזו מציפיותיו, תחזיותיו או תוכניותיו, לרבות בנוגע להיקף השירותים שיוזמנו על ידי הרשות מכוח המכרז, לא תהיה בשום מקרה עילה לשינוי של הצעתו ו/או לכל שינוי אחר בתנאים ובהוראות הכלולים במסמכי המכרז.
	8. תשומת לב המציעים לכך, שמנגנון ההצמדה לתמורה, אם קיים, נקבע בהסכם ההתקשרות, ובכל מקרה, על המציע להימנע מהתניה או מציון בהצעת המחיר כי המחירים צמודים למדד כלשהו או שתיווסף עליהם ריבית כלשהי. התניה כאמור עלולה להביא לפסילת ההצעה.
	9. הצעת המחיר תוגש במעטפה סגורה ונפרדת, כמפורט בסעיף ‎19.8.2‎ לעיל.

#### מבנה ההצעה, תצהירים, אישורים ומסמכים שיש לצרף להצעה

* 1. המציע יגיש את הצעתו אך ורק על גבי טופס ההצעה (**נספח ב'**, על נספחיו) וטופס הצעת המחיר (**נספח ג'**), בשלמותם, מבלי לבצע כל תיקון ו/או שינוי ו/או השמטה ו/או הסתייגות ו/או התניה ו/או תוספת, למעט כנדרש מפורשות במסמכי המכרז, על נספחיהם. כל תיקון ו/או שינוי ו/או השמטה ו/או הסתייגות ו/או התניה ו/או תוספת כאמור, ייחשבו כהסתייגות, ויחול לגביהם האמור בסעיף ‎25 להלן.
	2. מובהר כי המציעים **אינם** נדרשים לצרף להצעתם את מסמכי המכרז, המענה/ים לשאלות ההבהרה והסכם ההתקשרות.
	3. ההצעה תכלול את המסמכים והפריטים כדלקמן:
		1. טופס הצעה, מלא וחתום כנדרש, בתוספת הנספחים המפורטים בו, ב-2 העתקים + DOK;
		2. טופס הצעת המחיר (**נספח ג'**), מלא וחתום כנדרש, כשהוא בתוך מעטפה סגורה, בהתאם למפורט בסעיף ‎19.8.2 לעיל;
		3. תצהירים, אישורים, ומסמכים, בהתאם לנדרש במסמכי המכרז לעיל וכמפורט ב**נספח א'**.
	4. אם עסקו של המציע הוא בשליטת אישה, כמשמעות הדבר בסעיף 2ב לחוק חובת המכרזים, רשאי המציע לצרף להצעתו אישור רו"ח ותצהיר עו"ד כנדרש בחוק זה, ובהתאם לתנאים המפורטים שם. מודגש בזאת, כי בהתאם להוראות החוק האמור, יש לצרף את האישור והתצהיר כאמור, **בעת הגשת ההצעה למכרז,** כתנאי לקבלת היתרון המוענק בחוק זה לעסק בשליטת אישה.
	5. **לתשומת ליבכם:** על המציע לוודא, כי המספר המזהה (מספר ח.פ או מספר עוסק מורשה) על גבי כל המסמכים המוגשים מטעמו, לרבות תעודות ההתאגדות ושינוי השם, אישורי רשויות המס וכיו"ב, יהיה זהה. אם אין התאמה במספר המזהה, על המציע לצרף אישור או הסבר מטעם הרשויות המוסמכות לכך בדבר אי ההתאמה.
	6. **ועדת המכרזים תהא רשאית לדרוש מהמציע מסמכים נוספים או חלופיים על אלו המפורטים לעיל, אם תהיה סבורה, כי הדבר דרוש לה לשם הכרעה במכרז.**

#### מסמכי ההצעה ייחתמו באופן הבא:

* 1. טופס ההצעה וטופסהצעת המחיר, ייחתמו כמפורט להלן:
		1. אם המציע הוא תאגיד (לרבות שותפות רשומה) – חותמת התאגיד וחתימה/ות של מורשה/י החתימה מטעם המציע.

החתימה כאמור לעיל תבוצע בפני עו"ד/רו"ח, אשר גם יאשר כי החתומים על טופס ההצעה מוסמכים על פי מסמכי היסוד של המציע ועל פי כל דין לחייב את המציע בחתימתם.

* + 1. אם המציע הוא עוסק מורשה שאיננו תאגיד – חתימה של המציע;

החתימה כאמור לעיל תבוצע בפני עו"ד/רו"ח כנדרש בטופס ההצעה.

* + 1. אם המציע הוא שותפות לא רשומה - חתימה של מורשה חתימה מטעם המציע המוסמך לחייב את המציע בחתימתו. החתימה כאמור תבוצע בפני עו"ד/רו"ח כנדרש בטופס ההצעה.
	1. התצהיר הכללי ותצהיר לפי חוק עסקאות גופים ציבוריים (**נספחים –ב'1 וב-ב'2** לטופס ההצעה), ייחתמו על ידי מורשה החתימה של המציע בפני עו"ד, כנדרש בטופס ההצעה.
	2. אין להגיש הצעה משותפת למספר גופים. ההצעה תוגש על ידי מציע אחד ובשמו בלבד, ללא כל הסכם, תיאום או קשר עם גופים אחרים או אנשים אחרים המגישים הצעות למכרז זה. גופים אשר יש להם קשר עסקי/משפטי (הגם שלכל אחד מהם מספר ח.פ נפרד), היוצר ו/או עלול ליצור ניגוד עניינים ו/או לפגוע בתחרות בין שני הגופים, לרבות הסכם לגבי שיתוף פעולה או היעדר תחרות, לא יגישו שתי הצעות נפרדות למכרז זה. הרשות תהא רשאית לפסול הצעות של מציעים אשר קיים ביניהם קשר של בעל עניין ו/או חברת בת ו/או חברה מסונפת ו/או חברה קשורה, כהגדרתם בחוק ניירות ערך, התשכ"ח – 1968.

#### תוקף ההצעה

* 1. ההצעה תעמוד בתוקפה למשך 4 (ארבעה) חודשים ממועד הגשת ההצעות למכרז.
	2. הרשות תהא רשאית לבקש מהמציעים (או מי מהם) להאריך את תוקף הצעתם לתקופה נוספת, אחת או יותר, ובסך הכל לא יותר מ-4 (ארבעה) חודשים נוספים, והמציעים מתחייבים להאריכה בהתאם.
	3. הצעת הכשיר השני תעמוד בתוקפה למשך 4 חודשים נוספים לאחר מתן החלטה בדבר ההצעה הזוכה במכרז, וזאת למקרה שבו בעל ההצעה הזוכה במכרז יחזור בו מהצעתו או שההתקשרות החוזית עם בעל ההצעה הזוכה תסתיים טרם זמנה מכל סיבה שהיא. בנסיבות אלו תהא רשאית ועדת המכרזים לפעול בהתאם לאמור בסעיף ‎28 להלן.
	4. ועדת המכרזים רשאית לבחור בהצעת הכשיר השני כאמור לעיל, גם לאחר חלוף 4 חודשים ממועד ההחלטה בדבר ההצעה הזוכה, ובלבד שהכשיר השני יתן לכך את הסכמתו.

### לאחר הגשת ההצעה

#### דרישה למידע נוסף או להבהרות

* 1. ועדת המכרזים רשאית לבקש מכל מציע, בכל שלב של המכרז, הבהרות בכתב או בעל פה ביחס להצעה ובלבד שלא יהיה בכך כדי לאפשר למציע שאליו תפנה כאמור לשנות את הצעתו או להעניק לו יתרון בלתי הוגן על פני מציעים אחרים. ההבהרות יהיו חלק בלתי נפרד מההצעה.
	2. ועדת המכרזים רשאית לדרוש מכל מציע השלמת מידע חסר, המלצות או אישורים המתייחסים לדרישות המפורטות במכרז, לצורך בחינת עמידתו של המציע בתנאי המכרז, לרבות בתנאי הסף, וכן לבצע כל פעולה אחרת הדרושה לבחינת ההצעה.
	3. ועדת המכרזים רשאית להורות על תיקון פגם שנפל בהצעה או להבליג על הפגם אם מצאה כי אין בכך כדי לפגוע בשיווין בין המציעים, או כי החלטה זו משרתת באופן המרבי את טובת הרשות כעורך המכרז ואת תכליתו של מכרז זה.
	4. המציע מתחייב להמציא לרשות, מיד עם דרישתה, כל מידע ו/או אישור ו/או הבהרה כאמור לעיל.
	5. מבלי לגרוע מכל האמור לעיל:
		1. הרשות תהא רשאית, על פי שיקול דעתה הבלעדי, לדרוש ממציע לגלות פרטים מלאים ומדויקים בדבר זהותו, עסקיו, מבנה ההון שלו, מקורות המימון שלו או של בעל עניין בו, שיטת התמחור/ניתוח המחירים אשר לפיהם תמחר את הצעתו, וכן כל מידע אחר שלדעת הרשות יש עניין בגילויו. מציע אשר נמנע מלמסור את המידע הדרוש במועד שקבעה לכך הרשות – רשאית הרשות שלא לדון עוד בהצעתו או לפסלה.
		2. נציגי הרשות יהיו רשאים לבקר במשרדי המציע ו/או באתרי לקוחות שלהם סיפק המציע שירותים דומים לשירותים מושא המכרז, ו/או לפנות לממליצים או ללקוחות אחרים של המציע לשם קבלת חוות דעת, נתונים ופרטים אחרים אודות המציע מגורמים שלישיים, לפי שיקול דעתה של הרשות, לרבות חוות דעת אודות מצבו הכלכלי של המציע.
		3. מבלי לגרוע מהתחייבויות המציע בהצעתו, מתחייב המציע לעדכן את הרשות, ללא דיחוי, לגבי כל שינוי אשר יחול, אם יחול, במידע שמסר לרשות, בפרק הזמן אשר יחלוף ממועד הגשת הצעתו למכרז ועד למועד פרסום החלטת ועדת המכרזים בדבר ההצעה הזוכה במכרז, ואם נקבע, כבעל ההצעה הזוכה – עד לחתימה על ההסכם עמו.

#### הצעה מסויגת או מותנית

* 1. מציע לא יסייג את הצעתו או יתנה אותה, באופן שאינו עולה בקנה אחד עם דרישות המכרז. הרשות תהא רשאית לראות בכל שינוי, מחיקה או תיקון במסמכי המכרז או בתנאיו, אם ייעשו, משום הסתייגות המציע מתנאי המכרז (להלן: "**הסתייגות"**).
	2. להסתייגות שתיעשה בהצעה לא יהיה כל תוקף כלפי הרשות, והרשות תהא רשאית לקבל הצעה אשר כללה הסתייגות, תוך התעלמות ממנה, או לחילופין לפסול את ההצעה, לפי שיקול דעתו הבלעדי. בחרה הרשות לקבל הצעה כאמור, תודיע על כך למציע בכתב, והמציע יהיה מחויב לעמוד בהתחייבויותיו, תוך התעלמות מן ההסתייגות שכלל במסמכי המכרז או בהצעתו למכרז.
	3. מציע הסבור, כי דרישות המכרז ראויות להתניה או להסתייגות, רשאי להעלות את השגותיו או הערותיו במסגרת הליך ההבהרות, כמפורט בסעיף ‎18 לעיל.
	4. תשומת לב המציעים מופנית לדרישות הרשות לקיום ביטוחים על ידי בעל ההצעה הזוכה במכרז, המפורטות בסעיף 10 וב**נספח 4** להסכם. על המציעים לוודא מראש עם מבטחיהם את יכולתם לרכוש את הביטוחים הנדרשים.

**כל הסתייגות לגבי דרישות הביטוח יש להעלות במסגרת הליך ההבהרות, כמפורט בסעיף ‎**18 **לעיל, ובתוך המועד שנקבע לכך. לאחר הגשת ההצעה, לא תתקבלנה כל הסתייגויות בנוגע לדרישות הביטוח.**

#### הצעה תכסיסנית

מבלי לגרוע מכל זכות אחרת הנתונה לרשות על פי דין, הצעה תכסיסנית או הצעה הלוקה בסבסוד צולב, או שיש בה משום חוסר תום לב, או הצעה שמהניתוח שלה עולה כי היא הפסדית, או שאין לה בסיס כלכלי ברור ומוצק שניתן להסבירו – תיפסל.

#### חתימה על הסכם התקשרות

* 1. כתנאי לחתימת ההסכם על ידי הרשות, יידרש בעל ההצעה הזוכה, לאסוף את ההסכם במועד שייקבע בהודעה אשר תישלח על ידי הרשות (להלן: "**הודעת הדרישה**"). הודעת הדרישה תישלח לבעל ההצעה הזוכה 2 (שני) ימי עבודה לפחות, לפני המועד שנקבע לאיסוף ההסכם.
	2. את ההסכם, בשני העתקים, חתום על ידי מורשה/י החתימה (בראשי תיבות בשולי כל עמוד ובחתימות מלאות וחותמת + אישור עו"ד בעמוד האחרון), בצירוף כל המסמכים, ההתחייבויות והאישורים המפורטים בהסכם, לרבות ערבות הביצוע ואישור קיום הביטוחים (בנוסחים זהים לנוסחים אשר צורפו להסכם), על בעל ההצעה הזוכה להשיב לרשות בתוך 7 ימי עבודה, ממועד איסוף ההסכם, כפי שצוין בהודעת הדרישה.
	3. הרשות תהא רשאית, לפי שיקול דעתה הבלעדי, לדחות את המועדים הקבועים בסעיפים ‎27.1 ו-‎27.2 לעיל.
	4. אי עמידה באמור בסעיפים ‎27.1 ו-‎27.2 לעיל, תחשב כהפרה של תנאי המכרז. במקרה זה, תהא ועדת המכרזים רשאית להכריז על ביטול זכייתה של ההצעה הזוכה במכרז. כל זאת, מבלי לגרוע מזכותה של הרשות להיפרע מבעל ההצעה הזוכה בגין כל נזק נוסף שייגרם לה כתוצאה מההפרה.
	5. מובהר בזאת, כי על בעל ההצעה הזוכה להיות ערוך להפקת האירוע במועד אשר יסוכם עמו במסגרת הסכם ההתקשרות שייחתם עמו, על בסיס הצעתו למכרז.

#### פנייה לכשיר שני

* 1. בוטלה זכיית בעל ההצעה הזוכה כאמור בסעיף ‎27.4 לעיל, ו/או בוטל ההסכם שנחתם עמו מכל סיבה שהיא, תהא הרשות רשאית להכריז על הכשיר השני כעל זוכה חלופי בכפוף לאמור בסעיף ‎23 לעיל, ובלבד שבמועד קבלת ההחלטה ימשיכו להתקיים בכשיר השני ובהצעתו תנאי הכשירות שהיוו תנאי סף להשתתפות במכרז.
	2. הוכרז הכשיר השני ככשיר חלופי, יחולו עליו כל ההוראות החלות על בעל ההצעה הזוכה, לרבות הוראות סעיף ‎27 לעיל.

#### עיון במסמכי המכרז ובהצעה הזוכה

* 1. עיון במסמכים יעשה בהתאם ובכפוף לקבוע בתקנה 21(ה) לתקנות חובת המכרזים.
	2. מציע הסבור כי חלקים מהצעתו כוללים סודות מסחריים ו/או סודות מקצועיים (להלן: "**חלקים סודיים**"), שלדעתו אין לאפשר את העיון בהם למציעים אחרים, יציין במפורש בהצעתו, על גבי **נספח ב7** למסמכי המכרז, מהם החלקים הסודיים, וכן, יצרף עותק נוסף של הצעתו, שבו החלקים הסודיים מושחרים.
	3. מציע שלא סימן חלקים בהצעתו כסודיים, יראוהו כמי שמסכים למסירת ההצעה כולה לעיון מציעים אחרים.
	4. סימון חלקים בהצעה כסודיים מהווה הודאה בכך שחלקים אלה בהצעה סודיים גם בהצעותיהם של המציעים האחרים, ומכאן שהמציע מוותר מראש על זכות העיון בחלקים אלה של הצעות המציעים האחרים.
	5. יודגש: **שיקול הדעת בדבר היקף זכות העיון של המציעים הינו של ועדת המכרזים בלבד, אשר תפעל בנושא זה בהתאם להוראות כל דין ולאמות המידה המחייבות רשות מינהלית**.
	6. מבלי לגרוע מהאמור לעיל, מובהר בזאת, כי שמו וכתובתו של מציע והמחיר שהוצע על ידיו לא יהוו סוד מסחרי או עסקי.
	7. עוד מובהר בזאת, כי שמות הלקוחות שממליצים מטעמם יתושאלו במסגרת בדיקת שביעות רצון לקוחות קודמים ו/או פרטים מזהים בנוגע לממליצים לא ייחשפו בפני המציע או בפני המציעים האחרים במסגרת הליכי העיון במסמכי המכרז וההצעה הזוכה.

#### ביטול

* 1. הרשות תהא רשאית, בכל שלב של המכרז, לבטל את המכרז. המציעים מוותרים בזאת על סעד של אכיפה או פיצויים חיוביים בשל ביטול המכרז.
	2. מבלי לגרוע מן האמור לעיל, בנוסף לכל מקרה אחר, שבו הרשות תהא רשאית לבטל את המכרז על פי מסמכי המכרז ו/או על פי כל דין, תהא הרשות רשאית, אך לא חייבת, לבטל את המכרז, בכל אחד מן המקרים הבאים:
		1. לא הוגשה כל הצעה למכרז או הוגשה הצעה אחת בלבד.

"הצעה אחת" – בסעיף זה, משמע – הגשתה של הצעה אחת בלבד למכרז, או שנותרה הצעה כשרה אחת, לאחר שכל ההצעות האחרות שהוגשו למכרז נפסלו.

* + 1. ועדת המכרזים מצאה שהתקיים פגם בהליך המכרז ו/או בניהולו ו/או בבחירת ההצעה הזוכה.
		2. חל שינוי נסיבות מהותי ו/או השתנו צרכי הרשות באופן מהותי, המצדיק לדעת הרשות, את ביטול הליך המכרז.
		3. יש בסיס סביר להניח שהמציעים, כולם או חלקם, תיאמו הצעות ו/או מחירים ו/או פעלו באופן המהווה הגבל עסקי ו/או עבירה על חוק כלשהו.
	1. מובהר כי במקרה שבו בוטל המכרז כאמור על ידי הרשות, מכל סיבה שהיא, לא יהיה מי מהמציעים זכאי לתשלום כלשהו, לרבות לא בדרך של פיצוי ו/או דמי נזק בגין הביטול כאמור, ולא תחול על הרשות כל חובה לתשלום כאמור.

### שונות

#### קניין הרשות במסמכים

מסמכי המכרז הם רכושה הבלעדי של הרשות, ואין לעשות בהם שימוש אלא לצורך הגשת ההצעות.

#### הוראות כלליות

* 1. כל מציע רשאי להגיש הצעה אחת בלבד, אשר תהא בשם המציע בלבד וללא כל הסכם, קשר או תיאום עם גופים אחרים המגישים הצעות למכרז.
	2. **היררכיה בין המכרז להסכם** - ההסכם המצורף למכרז זה, על נספחיו, מהווה חלק בלתי נפרד ממסמכי המכרז. יש לראות את המכרז ואת ההסכם המצורף לו (על נספחיו) כמסמך אחד, שחלקיו משלימים זה את זה.

בנסיבות שבהן לא ניתן ליישב בין נוסח המכרז לבין נוסח ההסכם, יגבר הנוסח המטיב עם הרשות. מובהר לעניין זה, כי חסר לא ייחשב כסתירה.

* 1. ביטויים המופיעים בלשון יחיד – משמעם גם בלשון רבים ולהפך; ביטויים המופיעים בלשון זכר – משמעם גם בלשון נקבה ולהפך.
	2. כותרת הסעיפים במכרז ובנספחיו נועדו למטרות נוחות בלבד, והן לא ישמשו לצרכי פרשנות.
	3. הרשות שומרת לעצמה את הזכות לבטל את המכרז ו/או לא לחתום על ההסכם מכל סיבה שהיא, לרבות סיבות תקציביות, בהתאם לשיקול דעתה המלא והסופי. אם תחליט הרשות כאמור לבטל את המכרז ו/או לא לחתום על ההסכם, לא תהיה למשתתפים במכרז כל תביעה ו/או דרישה ו/או טענה מכל סוג שהוא, בקשר לכך.
	4. **ניגוד עניינים** – בעל ההצעה הזוכה יתחייב להימנע מכל פעולה בניגוד עניינים/ בחשש לניגוד עניינים/ מראית עין של חשש לניגוד עניינים. הוראות נוספות לעניין ניגוד עניינים מצויות בהסכם ההתקשרות.
	5. **סמכות שיפוט** – סמכות השיפוט הבלעדית, המקומית והייחודית לדון בתובענה שעילתה מכרז זה, לרבות ההסכם המצורף לו, תהא נתונה לבתי המשפט המוסמכים במחוז המרכז.

### נספח א' למכרז 07/2018 - רשימת מסמכים שיש לצרף להצעה

| **מספר סידורי** | **סעיף במסמכי המכרז** | **אופן ההוכחה** |
| --- | --- | --- |
| 1 | ‎12 | כל המסמכים הנדרשים להוכחת עמידה בתנאי הסף, לרבות מסמכים מילוליים ו/או מצגות. |
| 2 | 14 | טופס ההצעה - נספח ב' למסמכי המכרז, על נספחיו, בצירוף מסמכים מילוליים ו/או מצגות, תמונות וסרטונים כמבוקש. |
| 3 | 19.7 + 19.8 | DOK אשר על גביו מפורטת ההצעה, למעט הצעת המחיר |
| 4 | ‎21.4 | מציע שהוא עסק בשליטת אישה – אישור ותצהיר כהגדרתם בסעיף 2(ב) לחוק חובת המכרזים |
| 5 | 20 | טופס הצעת המחיר - נספח ג' למסמכי המכרז |

### נספח ב' למכרז 07/2018 - טופס ההצעה

**[מצורף בקובץ נפרד]**

### נספח ג' למכרז 07/2018 - טופס הצעת המחיר

**[מצורף בקובץ נפרד]**

### נספח ד' למכרז 07/2018 - הסכם ההתקשרות

 (מפרט השירותים מצורף כנספח 2 להסכם)